কৃষি মন্ত্রণালয়

করোনাভাইরাস প্রাদুর্ভাব নিয়ন্ত্রণে সরকার ঘোষিত সাধারণ ছুটিতে কৃষি কার্যক্রম সক্রিয় রাখা ও মাননীয় প্রধানমন্ত্রীর নির্দেশে সকল আবাদী জমি চাষাবাদের আওতায় আনার কার্যক্রমের অংশ হিসেবে গত ০১.০৪.২০২০ তারিখ দুপুর ৩.৩০ টায় কৃষি সচিব মহোদয়ের সাথে ডিএই, ব্রি ও বিএডিসি’র ডিজি/চেয়ারম্যানদের অনুষ্ঠিত অডিও কনফারেন্সের (১ম) রেকর্ডস অফ নোট:  
১. আউশের আবাদ ১৩ লক্ষ হেক্টরে উন্নীত করার লক্ষ্যে যাবতীয় কার্যক্রম গ্রহণ করতে হবে (বাস্তবায়নে ডিজি, ডিএই);  
২. আউশের রোপন ১ মে থেকে ১৫ মে তারিখের মধ্যে সম্পন্ন করতে হবে (বাস্তবায়নে ডিজি, ডিএই);  
৩. আসন্ন মৌসুমে সেচ খরচ অর্ধেকে নামিয়ে আনার বিষয়ে ব্যবস্থা গ্রহণ করতে হবে (বাস্তবায়নে চেয়ারম্যান, বিএডিসি);  
৪. সকল কর্মকর্তা কর্মচারীদের স্টেশনে থাকা নিশ্চিত করতে হবে (বাস্তবায়নে সকল দপ্তর/সংস্থা);  
৫. সেচ কার্যক্রম বিঘ্নিত হবিগঞ্জ, কিশোরগঞ্জসহ সমগ্র হাওর এলাকায় সেচ কার্যক্রমে বিশেষ গুরুত্ব প্রদান করে সম্পন্ন করতে হবে (বাস্তবায়নে চেয়ারম্যান, বিএডিসি/ডিজি, ডিএই);  
৬. হাওর এলাকায় হারভেস্টারসহ কৃষি যন্ত্রপাতির প্রাপ্যতা অগ্রাধিকার ভিত্তিতে নিশ্চিত করা ও জরুরিভিত্তিতে দ্রুত ধান কাটার (১২ এপ্রিলের পূর্বে) ব্যবস্থা গ্রহণ করতে হবে (বাস্তবায়নে ডিজি, ডিএই);  
৭. উচ্চফলনশীল ও ৫ ফুট (কমবেশি) উচ্চতা বিশিষ্ট জাতের সূর্যমুখী জাতের আমদানি/উদ্ভাবন করে আবাদ ও উৎপাদন বৃদ্ধি করতে হবে (বাস্তবায়নে:ডিজি, ডিএই, চেয়ারম্যান, বিএডিসি, ডিজি, বারি);  
৮. আগামী ১৫ এপ্রিলের পূর্বে আবশ্যিকভাবে ২০০০+ নতুন আদ্রতা পরিমাপক যন্ত্র সংগ্রহ ও ইউনিয়ন পর্যায়ে সরবরাহ করতে হবে (বাস্তবায়নে ডিজি, ডিএই ও সংশ্লিষ্ট পিডি, ডিএই);  
৯. সকল প্রকল্পের কাজের মান বজায় রেখে লক্ষ্যমাত্রার শতভাগ অর্জন করতে হবে (বাস্তবায়নে যুগ্মপ্রধান, পরিকল্পনা উইং সহ সংশ্লিষ্ট উইং প্রধানগণ এবং ডিজি, ডিএই, চেয়ারম্যান, বিএডিসি সহ সংশ্লিষ্ট দপ্তর/সংস্থা);  
১০. সেচ Backbone কাঠামো গড়ে তুলে সেচের সুবিধা সর্বত্র পৌঁছে দিতে হবে (বাস্তবায়নে চেয়ারম্যান, বিএডিসি/নির্বাহী পরিচালক, বিএমডিএ)  
১১. আমন মৌসুমের ধানের প্রতিবেদন অনতিবিলম্বে মন্ত্রণালয়ে সচিব মহোদয় ও অতিরিক্ত সচিব (সম্প্রসারণ) এর নিকট প্রেরণ নিশ্চিত করতে হবে (বাস্তবায়নে ডিজি, ডিএই)

মোঃ নাসিরুজ্জামান  
সচিব